Daniel Siebert

Daniel Siebert (født 4. mai 1984 i Berlin) er en tysk fotballdommer som til daglig dømmer i landets øverste divisjon Bundesligaen. Han har i tillegg dømt flere internasjonale kamper på aldersbestemt nivå både i regi av FIFA og UEFA.

Siebert begynte å dømme fotball i 1998 og startet sin profesjonelle dommerkarriere i 2007 da han ble utnevnt som dommer av Deutscher Fußball-Bund (DFB). To år senere ble han tildelt sin første kamp i 2. Bundesliga, som er det nest øverste nivået i tysk seriefotball. Han ble utnevnt til dommer i Bundesligaen i forkant av 2012/2013-sesongen, og debuterte på øverste nivå i kampen mellom FC Schalke 04 og FC Augsburg den 1. september 2012. Hans første europacupkamp kom den 15. juli 2015, da han dømte andre kvalifiseringsrunde til Mesterligaen mellom Celtic FC og UMF Stjarnan (2–0). Siebert har siden dømt flere kvalifiseringskamper i både Mesterligaen og Europaligaen gjennom flere sesonger, sistnevnte turnering også i gruppespillskamper.

Han har dømt flere landskamper på U-19 og U-21-nivå, blant annet flere kamper under kvalifisering til europamesterskap for EM U-19 og U-21. Den 24. oktober 2014 ble det offentliggjort at Siebert ville erstatte Wolfgang Stark som FIFA-dommer fra og med 2015. Sieberts debuterte internasjonalt som hoveddommer på øverste nivå den 9. juni 2015, da han dømte vennskapskampen mellom  og  (0–0).

Referanser

Eksterne lenker 
 
 Dommerprofil hos DFB.de
 Dommerprofil hos Worldreferee.com
 Dommerprofil hos Soccerway.com

Tyske fotballdommere
Dommere i Fotball-EM 2021
Personer fra Berlin